નાગરિક ઉડ્ડયનના ડાયરેકટર જનરલે આ ઘટનામાં તપાસના આદેશ જારી કર્યા છે. આ બિલ્ડિંગમાં સ્થાનિક કોંગ્રેસી કાર્યકર ગણેશ યાદવ રહે છે અને ઘટના વખતે તેઓ બિલ્ડિંગમાં હાજર હતા. તેમણે જણાવ્યું હતું કે જ્યારે તેમણે ધાબા પર પ્રચંડ ધડાકા સાથે કંઇક પડયાનો અવાજ સાંભળ્યો ત્યારે આસપાસના લોકો બિલ્ડિંગના ધાબા પર દોડી ગયા હતા. ધાબા પર પાણીની ટાંકી પાસે ત્રણ ફૂટનો દરવાજો પડેલો હતો અને આજુબાજુ કેટલાક કાચના ટુકડા વેરાયેલા પડયા હતા. પડોશીઓએ જણાવ્યું હતું કે દરવાજો પડતાં આ નાનું વિમાન વિસ્તારની ઇમારત નજીક ખતરનાક રીતે હાલક ડોલક થતું ઊડી રહ્યું હતું.